de en en en en en en en es en en ca it en de en en en en de en cy en cy en cy cy en cy en en cy cy en cy cy en cy en cy en cy cy en cy en cy en en en et cy cy es cy en en en en sv fr fr fr de es cy en pl de cy cy en
Gan fod y prosiect arfaethedig yn Ddatblygiad o Arwyddocâd Cenedlaethol (DAC), bydd Valero yn ymgynghori â’r prif randdeiliaid ac aelodau o’r gymuned yn ystod cyfnod statudol o chwe wythnos cyn cyflwyno ein cais terfynol.
Mae ymgysylltu â thrigolion lleol a’n cymunedau, a rhoi’r wybodaeth ddiweddaraf iddynt am ein cynlluniau arfaethedig wrth iddynt ddatblygu, yn un o brif flaenoriaethau Valero. Yn ystod y cyfnod cyn ymgeisio, ein nod fydd ymgynghori’n helaeth â rhanddeiliaid allweddol a’r cyhoedd y tu hwnt i’r disgwyliadau yn y rheoliadau DAC.
Gan adeiladu ar berthynas gadarnhaol bresennol Valero â’n cymunedau lleol, rydym am sicrhau ein bod yn rhoi gwybodaeth i randdeiliaid am ein cynigion, yn derbyn adborth ganddynt ac yn rhoi sylw i unrhyw gwestiynau neu bryderon sy’n codi.
Dyma’n Hymrwymiad i Ymgysylltu â Rhanddeiliaid, sy’n disgrifio sut mae Valero yn bwriadu ymgynghori’n weithredol â rhanddeiliaid a chymunedau lleol ynghylch ein prosiect Pŵer a Gwres Cyfunedig ym mhob cam.
Yn ystod y prosiect arfaethedig, byddwn yn ymgysylltu â chymunedau gerllaw’r prosiect y gall gwaith adeiladu’r uned Gwres a Phŵer Cyfunedig a’i gweithrediad effeithio arnynt. Mae’r cymunedau hyn yn ffurfio rhan o Barth Ymgynghori’r prosiect, sy’n cynnwys:
Rydym am gael eich barn a rhoi’r wybodaeth ddiweddaraf i chi.
Byddwn yn gwneud hynny fel a ganlyn.
Rhoi Gwybodaeth i’r Rhanddeiliaid
• Datganiad i’r wasg a’r cyfryngau yn cyhoeddi cais y prosiect.
• Cyflwyno’r prosiect i aelodau pwyllgor cyswllt Panel Ymgynghorol Cymunedol Valero.
• Cyfarfod â Chynghorwyr Tref a Chymuned yn y Parth Ymgynghori i egluro’r camau nesaf.
Rhoi Gwybodaeth i’r Rhanddeiliaid
• Rhagor o lythyrau newyddion i drigolion yn y Parth Ymgynghori yn rhoi’r wybodaeth ddiweddaraf am ddatblygiad y prosiect.
• Ymgysylltu â chynrychiolwyr etholedig y cymunedau yn y Parth Ymgynghori ar lefel awdurdod lleol, y Cynulliad Cenedlaethol a Senedd y DU.
• Gwefan i roi cyhoeddusrwydd i wybodaeth am y prosiect lle gall pobl ofyn cwestiynau a gwneud sylwadau.
Diwrnodau Agored i’r Gymuned, wedi’u hysbysebu ymlaen llaw, ar agor i’r cyhoedd, lle bydd arddangosfeydd a gwybodaeth arall am y prosiect.
Cyhoeddi hysbysiad y prosiect yn y papurau newydd lleol.
Arddangos hysbysiad y prosiect ger safle’r prosiect.
Ar ddiwedd y cyfnod ymgynghori statudol, bydd Valero yn paratoi Adroddiad Ymgynghori a gyflwynir fel rhan o’r broses Datblygiadau o Arwyddocâd Cenedlaethol.
Ymgynghoriad Cyn Gwneud Cais